Цул т1аьхьа, ши бутт балале, 1833 шо долалуш, Дагестанехь керла имам Хьамзат – Бек хаьржира суьйлаша. Цхьана шарахь эха шарахь имаман даржехь хилла и ч1ирхоша вийра. Шолг1а имам вийначул т1аьхьа оцу дарже уггар хьакъволу баьнча хилла д1ах1оьттира Ташо-Хьаьжа, Уди молла. Амма цига, Ташо-Хьаьжас r1o а деш, Шемал хаьржира. Ташо-Хьаьжа имаматан Лакхарчу Кхеташонан декьашхо хаьржира. Оцу хенахь дуьйна Ташо-Хьаьжин ц1е хаддаза хьехош ю оьрсийн т1еман документашкахь. Царах цхьанна т1ехь аьлла ду Ташо-Хьаьжина т1аьхьах1иттинчу т1емалойн барам кхаа эзарне кхочура аьлла.